## **Skriveramme for filmanalyse**

|  |  |
| --- | --- |
| **Innholdselementer** | **Veiledning** |
| **Innledning** |  |
| Generell informasjon om filmen | Årstall: Når var filmen ferdig?Land: Hvor er den produsert?Regissør: Hvem er regissøren?Hvem har eventuelt skrevet manus?Hva er regissøren mest kjent for? (maks. to setninger).Hvilken sjanger tilhører filmen?Hvordan ble filmen omtalt da den kom ut? (Maks. to setninger). |
| **Hoveddel** |  |
| Handlingsresymé | Beskriv kort hva som skjer i filmen. (Maks. 1/3 til en 1/2 A4-side). |
| Synsvinkel | Hvem er fortelleren? Hvordan formidles det? Skjer det for eksempel gjennom voice-over eller subjektive kameravinkler? |
| Struktur | Er filmen kronologisk fortalt? Finnes det eksempler på tilbakeblikk? Hvor mange ulike tidsplaner er det? Forteller filmen eller flere parallelle historier? |
| Dramaturgi | Hva går konflikten(e) ut på? Er det en indre eller ytre konflikt?Hvem er parter i konflikten?Hvilke hindringer møter protagonisten (helten) på sin veg mot målet?Har filmen en klassisk dramaturgisk oppbygging med anslag, presentasjon, konfliktutdyping, konfliktopptrapping, vendepunkt, klimaks og avslutning (Hollywood-modellen)? |
| Karakterframstilling | Beskriv de ulike karakterene. Hvilke egenskaper har de? Hvilket forhold har de til hverandre? Hvem er protagonisten, og hvem er antagonisten? Utvikler de seg? Er de troverdige i forhold til filmens og virkelighetens univers? |
| Kinematografi | Utsnitt: Hvilke bildeutsnitt er framtredende? Er det mange nærbilder, eller er det primært totalbilder? Er det en veksling i utsnitt? Hvordan er dialogene filmet? Er de i toskudd eller primært «shot reverse shot»?Kamerabevegelser: Er det mye bruk av kamerabevegelser som tilt, panorering, zoom eller kjøringer? Hvilke perspektiver benyttes? Froske-, fugle- eller normalperspektiv? |
| Lys | Hvordan er lyset, lyssettingen? Er det en flerpunkts lyssetting, eller er den «low key» som i for eksempel film noir? Er det enkelte partier som er spesielt mørke i kontrast til andre deler av filmen? Hva forteller dette om stemningen og om karakterene? |
| Fargekoloritt | Hvilken fargekoloritt har filmen? Hva forteller dette om sjanger og stemning? |
| Klipperytme | Hvordan er klipperytmen i filmen? Er den rask, langsom eller dvelende? Hvilken betydning har klipperytmen for budskapet i filmen? |
| Musikk | Hvilken type musikk er benyttet? Er det enkelte av sporene som har et spesielt budskap? Står musikken i kontrast til bildene, eller forsterker den dem? |
| Lydbildet | Beskriv lydbildet. Er det for eksempel brukt spesielle lydeffekter for å fremheve budskap og stemning? |
| **Avslutning** |  |
| Konklusjon / Oppsummering | Oppsummer hva du har kommet frem til.Konkluder ut fra det du har funnet fram til.Hva er filmens budskap og tematikk? |